b'\n_START_ARTICLE_\nLuhtitalo\n_START_PARAGRAPH_\nLuhtitalo on kerrostalo, jossa asuntoihin kuljetaan pitkin rakennuksen sivulla olevia luhtik\xc3\xa4yt\xc3\xa4vi\xc3\xa4._NEWLINE_Luhtik\xc3\xa4yt\xc3\xa4v\xc3\xa4t ovat l\xc3\xa4mmitt\xc3\xa4m\xc3\xa4tt\xc3\xb6mi\xc3\xa4, mutta niihin johtavat porrashuoneet voivat olla l\xc3\xa4mmitettyj\xc3\xa4 ja varsinkin korkeissa luhtitaloissa hissill\xc3\xa4 varustettuja. Luhtik\xc3\xa4yt\xc3\xa4v\xc3\xa4n ansiosta asuntoihin kuljetaan kylm\xc3\xa4st\xc3\xa4 tilasta, mink\xc3\xa4 takia k\xc3\xa4yt\xc3\xa4v\xc3\xa4tiloja ei ole niin paljoa l\xc3\xa4mmitett\xc3\xa4v\xc3\xa4n\xc3\xa4 kylmin\xc3\xa4 vuodenaikoina. Vaikka k\xc3\xa4yt\xc3\xa4v\xc3\xa4t ovat l\xc3\xa4mmitt\xc3\xa4m\xc3\xa4tt\xc3\xb6mi\xc3\xa4, niiden suojaaminen sadetta, lunta ja tuulta vastaan on j\xc3\xa4rjestett\xc3\xa4v\xc3\xa4._NEWLINE_Luhtik\xc3\xa4yt\xc3\xa4v\xc3\xa4talo asettaa erityisi\xc3\xa4 vaatimuksia poistumisteille, palo-osastoinnille ja asuntojen aukotukselle luhtik\xc3\xa4yt\xc3\xa4v\xc3\xa4n suuntaan.'